แนวโน้มดัชนีเช้าแกว่ง Sideway down
นักวิเคราะห์ฯคาดตลาดหุ้นไทยเช้านี้แกว่ง Sideway down รอความชัดเจนการแก้ปัญหาหนี้กรีซ
7 ก.พ. 2555

นักวิเคราะห์ฯคาดตลาดหุ้นไทยเช้านี้แกว่ง Sideway down รอความชัดเจนการแก้ปัญหาหนี้กรีซ
นายถนอมศักดิ์ สหรัตน์ชัย ผู้บังคับบัญชาสายงานวิจัย บล.โนมูระ พัฒนสิน กล่าวว่า ตลาดหุ้นไทยเช้านี้น่าจะเคลื่อนไหวในลักษณะ Sideway down เพื่อรอความคืบหน้าเรื่องการแก้ปัญหาหนี้ของกรีซ หลังรัฐบาลกรีซประกาศเลื่อนการให้คำตอบเงื่อนไขปรับโครงสร้างหนี้จากเมื่อวานมาเป็นวันนี้ ประกอบกับ ราคาน้ำมันดิบปรับตัวลดลงจะส่งผลสินค้าโภคภัณฑ์และหุ้นบลูชิพสำคัญอ่อนตัวลงตาม อย่างไรก็ตาม คงจะมีการเข้ามาเล่นเก็งกำไรเรื่องผลประกอบการและเงินปันผลเป็นรายตัวไป 
พร้อมให้แนวรับ 1,087 และ 1,079 จุด แนวต้าน 1,108 จุด